laion/Wikipedia-Exotic huggingface dataset:
עושות חשבון

עושות חשבון הייתה תוכנית תחקירים צרכנית ישראלית בהגשת סיון קלינגבייל וטליה פלד קינן. התוכנית שודרה החל מ-13 במאי 2015 עד ה-16 באוגוסט 2018 בערוץ עשר את התכנית הנחו בעבר גם נטע אחיטוב ולינוי בר גפן. התוכנית עלתה לאוויר ב-13 במאי 2015 את התוכנית הגישו נטע אחיטוב ולינוי בר-גפן. התחקיר הראשון עסק בדירות המסתור של חברות הסלולר. ב-5 באוגוסט 2015 החליפה סיון קלינגבייל את נטע אחיטוב בהגשת התוכנית מטעמי הפקה. בעונה הראשונה שודרו תחקירים על: רופאי שיניים, מחדלי בנייה, אופניים חשמליים ועוד. תחקיר סיום העונה שודר ב-9 בספטמבר 2015 ועסק בחתונות. העונה השנייה התחילה ב-16 בפברואר 2016. תחקיר פתיחת העונה עסק בסלטים. בעונה השנייה שודרו תחקירים על: הלוואות, מחדלי ביצים, דיאטות ועוד. תחקיר סיום העונה שודר ב-7 באפריל 2016 ועסק במזרנים. העונה השלישית התחילה ב-13 ביולי 2016. תחקיר פתיחת העונה עסק במקררים. בעונה השלישית שודרו תחקירים על: תחליפי בשר, הסרת שיער בלייזר, תעשיית ההריון ועוד. תחקיר סיום העונה שודר ב-27 בספטמבר 2016 ועסק ברכבים. העונה הרביעית התחילה ב-23 בינואר 2017. תחקיר פתיחת העונה עסק בהמבורגר הבריא ביותר. תחקיר שזכה לתהודה רבה.תחקיר סיום העונה שודר ב-3 באפריל 2017 ועסק במה השתנה לאחר התחקירים של התוכנית. העונה החמישית התחילה ב-13 ביולי 2017. תחקיר פתיחת העונה עסק בבריכות השחייה. תחקיר סיום העונה שודר ב-25 בספטמבר 2017 ועסק במה השתנה לאחר תחקיר על מחדל הביצים. ב-15 בינואר 2018 עלתה העונה השישית, שבה טליה פלד קינן החליפה את לינוי בר גפן, שעברה לכאן 11. תחקיר פתיחת העונה עסק בתעשיית הפלאפל והעונה הסתיימה ב-16 באוגוסט 2018, בתחקיר על מצב בתי האבות בישראל. בתום העונה השישית, בעקבות התפרצות מחלת החצבת בישראל, שודר פרק מיוחד בהנחיית לינוי בר-גפן, ובו שודר תחקיר החיסונים שביצעה יחד עם סיון קלינגבייל בעונה החמישית של העונה, לצד פאנל מקצועי באולפן. אתר האינטרנט הרשמי של עושות חשבון אילן קפרוב‏, הקוליפורמים שלכם חזרו: תחקיר הסלטים של "עושות חשבון" לא מוביל אותנו לפתרון, באתר וואלה, 17 בפברואר 2016 אפרת מלטר, חשבון פשוט: כל מה שאתם אוהבים יכול להרוג, באתר nrg‏, 16 ביולי 2017 עד התוכנית השביעית (כולל), הנחתה העיתונאית נטע אחיטוב לצדה של לינוי בר-גפן. מיה מנע‏, "עושות חשבון": נטע אחיטוב תוחלף לפני סיום העונה, באתר וואלה, 13 ביולי 2015
אושקוש (חברה)

אושקוש (באנגלית: Oshkosh) היא חברה לייצור כלי רכב כבדים שמקום מושבה בעיר בשם זה במדינת ויסקונסין שבארצות הברית. החברה מתמחה בייצור משאיות וכלי רכב מיוחדים לשימוש צבאי ואזרחי. הנהלת החברה ממוקמת בעיר אושקוש, ומפעלי הייצור שלה פרוסים בשמונה מדינות בארצות הברית וכן באוסטרליה, בלגיה, קנדה, סין, צרפת, רומניה ושותפויות ייצור במקסיקו ובברזיל. כלי הרכב של החברה נמכרים ב-130 מדינות ברחבי העולם. החברה הוקמה בשנת 1917 במטרה לפתח ולייצר כלי רכב כבדים ומיוחדים בעלי הנעה כפולה. לאחר ייצור האבטיפוס הראשוני שזכה להצלחה גדולה, החלה החברה להתפתח במהירות. בשנת 1996 החלה לנהל מדיניות עסקית של צמיחה באמצעות רכישת חברות העוסקות בתחומי פעילות משיקים או משלימים לתחום עיסוקה העיקרי ושילובן לצורך יצירת הצעות בעלות ערך רב יותר ללקוחותיה. משנה זו רכשה אושקוש 15 חברות העוסקות בייצור מנופים, ציוד כיבוי, מערבלי בטון, רכבי חילוץ והצלה ועוד. חברת אושקוש מתמחה בייצור משאיות קלות וכבדות בעלות הנעה לכל הגלגלים (כולל הנעת שש על שש, 8×8 וגם 10×10) לשימושים צבאיים כגון סיור, תובלה וחילוץ. חלקן מיוצרות גם בדגמים ממוגנים נגד מטענים, ירי ישיר, ומוקשים. בנוסף לכך מייצרת החברה מכליות, כבאיות ורכבי חילוץ והצלה המיועדים לפעול בשטחים בעלי קשיי עבירות, וכן מנופים ובמות הרמה מיוחדות המותקנים על כלי הרכב השונים. באוגוסט 2015 הודיעה החברה כי זכתה במכרז של מחלקת ההגנה האמריקאית לייצור כלי הרכב הקרבי הטקטי החדש אשר יחליף את הרכב הנוכחי מסוג HMMWV, שנקרא JLTV. המדובר בחוזה ענק בשווי של כ-53 מיליארד דולר, למשך שנים רבות, לייצור מעל 50,000 כלי רכב. סמי טריילר Oshkosh M911 כבאית רכב משוריין רכב סיור מדיה וקבצים בנושא אושקוש בוויקישיתוף אתר האינטרנט הרשמי של אושקוש (באנגלית) אושקוש, ברשת החברתית פייסבוק אושקוש, ברשת החברתית אקס (טוויטר) אושקוש, ברשת החברתית אינסטגרם אושקוש, סרטונים בערוץ היוטיוב ניר בן זקן, אושקוש מנצח האמר - כי העולם שייך לצעירים, באתר ynet, 28 באוגוסט 2015
ביאלה ראווסקה

ביאלה ראווסקה (בפולנית: Biała Rawska) היא עיירה במחוז ראווה מאזובייצקה שבפרובינציית לודז' בפולין, בה התקיימה עד השואה קהילה יהודית. התיעוד הראשון ליישוב הוא מהמאה ה-13, אך נראה שהיה קיים שנים רבות קודם לכן. במאה ה-15 זכה היישוב בזכויות עירוניות. באמצע המאה ה-17 ניזוק היישוב קשות מפלישת השוודים. בשנת 1870 ניטל מהיישוב מעמדו העירוני, אך זה הושב לו בשנת 1925. יהודים החלו להתיישב בעיירה בסוף המאה ה-18, ובראשית המאה ה-19 נעשתה הקהילה במקום לעצמאית, והשתייכו אליה יהודים מכ-20 כפרים בסביבתה. מסוף המאה ה-19 ועד שנות העשרים של המאה ה-20 כיהן בקהילה הרב מנדל פרייס, מחבר "תפארת אדם", ואחריו כיהן בה הרב יצחק נתן שטרק, מחבר "מנחת יצחק". בין מלחמות העולם התקיימה בעיירה פעילות ציונית. בשנת 1921 נמנו בעיירה כ-1,250 יהודים, מתוך כ-2,300 תושבים. ב-8 בספטמבר 1939 נכבשה העיירה בידי הגרמנים, ועם כניסתם אליה, צוו תושביה להריע לורמכט בכיכר העיר, וצולמו למטרות תעמולה. עם הזמן הגיעו לעיירה פליטים יהודים רבים מיישובי הסביבה, ועד יולי 1941 הגיע מספר היהודים ביישוב לכ-4,700 איש. בית הכנסת העתיק של העיירה נהרס בידי הגרמנים. בסתיו 1941 רוכזו יהודי העיירה בגטו. ב-7 ביולי 1942 גורשה לוורשה קבוצת יהודים מהגטו, בעיקר פליטים שהגיעו למקום מעיירות הסביבה. באוגוסט רצחו הגרמנים בגטו 60 גברים ו-42 נשים. ב-26 באוקטובר 1942 גורשו כ-4,000 יושבי הגטו בעיר לגטו ראווה מאזובייצקה, ומשם שולחו למחנה ההשמדה טרבלינקה. מדיה וקבצים בנושא ביאלה ראווסקה בוויקישיתוף אתר האינטרנט הרשמי של ביאלה ראווסקה ספר יזכור לקהילת ביאלה ראווסקה, בספריית העיר ניו יורק ביאלה ראווסקה באתר מרכז מורשת יהדות פולין ביאלה רווסקה (Biała Rawska), באנציקלופדיה של הגטאות, באתר יד ושם "ביאלה ראווסקה", באתר השטעטל הווירטואלי סמואל פישמן ומרטין דין (אנ'), ביאלה ראווסקה, אנציקלופדיה של המחנות והגטאות (כרך II, חלק A, עמ' 197–199), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) בילה רוסקה (פולין), דף שער בספרייה הלאומית
ויטסלב נזוול

וִיטֶסלַב נֶזוַל (בצ'כית: Vítězslav Nezval‏; 26 במאי 1900 – 6 באפריל 1958) משורר צָ'כי, ממחדשי השירה הצ'כית במאה העשרים. ויטסלב נזוול נולד בעיירה המוֹרַבית בִּיסקוֹאוּפְּקִי למשפחה מהמעמד הבינוני, אביו היה מורה, ומגיל צעיר התבלט בכישרונותיו. הוא השלים לימודיו בעירו, ויצא לאוניברסיטאות של ברנו ופראג. תוך השלמת לימודי הפילוסופיה שלו, החל לכתוב שירים ולפרסמם בכתבי העת האוונגרדיים הצ'כים. הוא הסתפח לחבורת משוררים צעירים תוססת בפראג, והיה בין מוליכי המהפך המודרני בשירה הצ'כית. נזוול היה אמן מבורך ורב כישרונות. הוא היה צייר ומלחין, מנגן ושחקן. הוא נהג להלחין בעצמו את שיריו, ולהופיע איתם על הבמה. בשנות השלושים יצא לפריז, התקרב מאוד אל המשוררים הצרפתיים הסוריאליסטיים, פול אלואר ואנדרה ברטון, והיה בין ראשוני המשוררים הצ'כים שכתבו ברוח הסוריאליסטית המודרנית. בעת שהותו בצרפת וגם לאחריה הכיר כמה יוצרים יהודים, צ'כים וסלובקים, וקשר איתם קשרי ידידות. ביתו ובית הקפה שלו בפראג הפכו למרכז השירה האירופית המודרנית בצ'כיה. בין השאר היה "החונך" הפואטי של אריה להולה, ופתח בפניו את דלתות העולם הספרותי הצ'כי. נזוול הזדהה לגמרי עם הקו הקומוניסטי הנוקשה שהונהג בצ'כוסלובקיה עם הכיבוש הסובייטי. הוא הפך את סגנון שירתו, והיה ל"משורר חצר" מגמתי, ברוח הריאליזם הסוציאליסטי. ובשנת 1950 חיבר את "שיר השלום" המפורסם, שהפך להמנון של חסידי מוסקבה באירופה ומחוצה לה. על שירו זה קיבל את "פרס השלום", מיסודה של מוסקבה הקומוניסטית. נפטר בפראג, בירת צ'כיה, בשנת 1958. בבית הספרים הלאומי בירושלים מצויים שמונה מספריו, בצ'כית, ובהם שיריו, שירי הילדים שלו, מערכוניו ועוד. שירו "מוֹכֶרֶת הפְּלָאוֹת" תורגם בידי אברהם שלונסקי, השיר נדפס בכרך ב' של תרגומי שלונסקי, ושם המשורר צוין כך: ו. נזבל. שיר זה הוא יצירתו היחידה שתורגמה לעברית. מדיה וקבצים בנושא ויטסלב נזוול בוויקישיתוף ויטסלב נזוול (1900-1958), דף שער בספרייה הלאומית ויטסלב נזוול, במסד הנתונים הקולנועיים IMDb (באנגלית) ויטסלב נזוול, במסד הנתונים הקולנועיים KinoPoisk (ברוסית) ויטסלב נזוול, באתר MusicBrainz (באנגלית) ויטסלב נזוול, באתר Discogs (באנגלית)
סובארו BRZ

סובארו BRZ (באנגלית: Subaru BRZ) היא מכונית ספורט בתצורת קופה, המיוצרת על ידי יצרנית הרכב היפנית סובארו משנת 2012. בעקבות ההצלחה במכירות הכריזה החברה כי תוציא מהדורה מיוחדת בשם סובארו BRZ Blue Special Edition של 500 יחידות בשנת 2016. המכונית כוללת מנוע בנזין I4 צילנדרים בנפח 1,998 סמ"ק שמספק כ-200 כוחות סוס ב-7,000 סיבובים לדקה. עם תיבת הילוכים אוטומטית בעלת שישה הילוכים. המכונית מאיצה מ-0 ל-100 קילומטרים לשעה בתוך 8.2 שניות ומגיעה למהירות מרבית של 210 קילומטרים לשעה. הדור הראשון הוצג בתערוכת הרכב של לוס אנג'לס בשנת 2011, ויצא למכירה בשנת 2012. הדור הראשון כלל מנוע בנזין I4 צילנדרים בנפח 1,998 סמ"ק המספק 200 כוחות סוס ב-7,000 סיבובים לדקה. בשנת 2016 עברה הסובארו BRZ מתיחת פנים, שכללה עיצוב ספורטיבי והוספת חמישה כוחות סוס למנוע. היא הגיעה לישראל בשנת 2016. הדור השני הוצג בשנת 2021. בדור השני שודרג המנוע לנפח 2.4 ליטרים המספק כ-228 כוחות סוס ב-7,000 סיבובים לדקה, זאת לעומת 200 כוחות סוס בדור הראשון המצויד במנוע 2.0 ליטרים. סובארו BRZ דור ראשון לפני מתיחת הפנים סובארו BRZ דור ראשון אחרי מתיחת הפנים מדיה וקבצים בנושא סובארו BRZ בוויקישיתוף אתר האינטרנט הרשמי של סובארו BRZ מפרט מלא מאת סובארו, באתר סובארו דניאל שמיל, מבחן דרכים | לסובארו שלי שלוש דוושות והיא מזכירה נשכחות, באתר TheMarker‏, 11 במאי 2023 סובארו BRZ היסטוריה, באתר thenewswheel כריס ברוס, 2016 Subaru BRZ and STI get Hyper Blue for new limited special editions, באתר אוטובלוג, ‏1 ביולי 2015 מתיחת פנים: 2016 סובארו BRZ החדשה, באתר cartube, ‏27 במאי 2016 סובארו BRZ המחודשת בישראל – מחיר החל מ-229,990 שקל, באתר קארטיוב, ‏18 בדצמבר 2016 סובארו BRZ החדשה 2021 נחשפת, באתר קארטיוב, ‏18 בנובמבר 2020
ביאלוזירקה

ביאלוזירקה (באוקראינית: Білозірка; בפולנית: Białozórka) היא עיירה במחוז טרנופול שבמערב אוקראינה, בה התקיימה עד השואה קהילה יהודית. העיירה, השוכנת כ-45 ק"מ דרומית לקרמניץ, נזכרת לראשונה במאה ה-16, אז הוענקה על ידי המלך זיגמונט השני אוגוסט לאציל לבית זברסקי. במאה ה-18 קיבל היישוב זכויות עירוניות. יהודים החלו להתיישב בעיירה בראשית המאה ה-18, והתפרנסו לאחר חלוקת פולין ממתן שירותים לעוברים בין רוסיה ופולין. בתחילת המאה ה-19 פעל בעיירה בית דפוס עברי. מראשית המאה ה-20 התקיימה בעיירה פעילות ציונית, ובתחילת שנות העשרים עלו לארץ כמאה מבני העיירה. באחוזה בקרבת העיירה התקיימה הכשרה חלוצית, וחלק מבוגריה היו ממייסדי כפר ויתקין. בין מלחמות העולם נמנו בעיירה קרוב ל-900 יהודים, מתוך כ-2,200 תושבים. מספטמבר 1939 נכללה העיירה בשטחי ברית המועצות. ביולי 1941, לאחר פרוץ מבצע ברברוסה, נכבשה העיירה בידי הגרמנים. בשבוע הראשון לכיבוש נרצחו בפומבי מספר נערות יהודיות מהעיירה. עד מהרה הוקם בעיירה יודנרט, שנצטווה להעביר לגרמנים תשלומי כופר. ב-28 בפברואר 1942 גורשו יהודי העיירה לגטו שהוקם בלאניבצי הסמוכה, והועסקו שם בעבודות כפייה. באמצע אוגוסט 1942 הובלו יהודי העיירה, יחד עם יתר יהודי הגטו, לבורות ירי בדרך המובילה לקרמניץ, ושם נרצחו. כ-20 יהודים בני העיירה שרדו את השואה, אך לא שבו להתגורר בה. מדיה וקבצים בנושא ביאלוזירקה בוויקישיתוף ביאלוזרקה באתר מרכז מורשת יהדות פולין "ביאלוזירקה", באתר JewishGen (באנגלית)
תורה (פירושונים)

האם התכוונתם ל... יהדות: תורה – חמשת הספרים הראשונים של התנ"ך ("חמשת חומשי תורה") ספר תורה – מגילת קלף שעליה כתובה התורה בשלמותה תורת ישראל – מכלול התוכן ההגותי-מחשבתי-למדני של עם ישראל, הכולל את התנ"ך ואת התורה שבעל פה, והחיבורים המסתעפים להם מצוות תלמוד תורה – מצוות לימוד התורה והעיסוק בה ההלכה היהודית – כלל הדינים והמצוות שעל פיהם מצווה היהודי לנהוג תורה שבעל-פה (תושב"ע) – מכלול הפירושים וההלכות שאינם כתובים בתורה שבכתב, ואשר עברו במסורת או התחדשו על ידי חכמים אחר: תאוריה – תאוריה מדעית (לדוגמה: תורת היחסות) תורה (לוגיקה מתמטית) – בלוגיקה מתמטית, תורה (Theory) היא קבוצה של פסוקים הסגורה תחת קבוצה מסוימת של כללי היסק ענף מדעי סדור, העוסק בעקרונותיו של תחום מסוים (לדוגמה: תורת ההסתברות, תורת הספרות) דוקטרינה – מכלול החוקים, ההשקפות, האמונות ועקרונות היסוד בענף ידע או מערכות אמונה מסוימות דוֹגְמָה – אמונה, דוקטרינה או עיקרון המוחזקים על ידי ארגון דתי או אחר טורה (פירושונים)
Mario Bros.

Mario Bros. הוא משחק פלטפורמה שפותח כמשחק ארקייד על ידי חברת נינטנדו ב-1983. המשחק פותח על ידי שיגרו מיאמוטו. הוא יצא כ"מיני-משחק" - משחק וידאו קצר ופשוט יחסית, שהפך בהמשך לחלק מסדרת משחקי האחים סופר מריו 2. המשחק גם יצא מחדש עבור קונסולות המשחקים Wii ו-Wii U של נינטנדו. במשחק מוצגת דמותו של מריו, שרברב אמריקאי-איטלקי, ושל אחיו הצעיר לואיג'י, שאמורים להילחם ביצורים המגיעים מהביוב שמתחת לעיר ניו יורק. מריו משמיד יצורים אלו לאורך המשחק באמצעות קפיצה על גבם וסילוקם. המשחק קיבל ביקורות חיוביות על ידי המבקרים. המשחק מהווה את ההופעה האחרונה של מריו בפלטפורמות שאינן של נינטנדו (המשחק הוסב למספר מחשבים ולקונסולת האטארי 2600 וקונסולות ההמשך בנוסף לקונסולת ה-Famicom/NES). מאז הופיע מריו רק בקונסולות נינטנדו עד ליציאת המשחק Super Mario Run שיצא למובייל. מדיה וקבצים בנושא Mario Bros. בוויקישיתוף אתר האינטרנט הרשמי של Mario Bros. (ביפנית) Mario Bros., סרטונים בערוץ היוטיוב "Mario Bros.", במסד הנתונים הקולנועיים IMDb (באנגלית) האחים מריו בגרסת Wii, באתר נינטנדו (באנגלית) משחק חופשי באחים מריו, באתר ארכיון האינטרנט ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
קטשופ בננה

קטשופ בננה (או בשמו הנוסף "רוטב בננה") הוא רוטב פיליפיני פופולרי העשוי מבננות מרוסקות, סוכר, חומץ ותבלינים. צבעו הטבעי הוא חום אך הוא נצבע בצבע מאכל אדום כדי להידמות לקטשופ רגיל העשוי מעגבניות. קטשופ הבננה נוצר כאשר היה מחסור של עגבניות במהלך מלחמת העולם השנייה, ומנגד הייתה תפוקה גדולה של בננות. במטבח הפיליפיני מוגש קטשופ בננה כרוטב עיקרי לצד מנות רבות: נקניקיות, המבורגרים, צ'יפס, דגים ועוד. סוג זה של קטשופ הוא מרכיב עיקרי בספגטי הפיליפני, מה שמעניק לו מתיקות רבה יותר לעומת הספגטי האיטלקי. קטשופ הבננה מיוצא למדינות בהן יש ריכוז גדול של יוצאי הפיליפינים: ארצות הברית, איטליה, קנדה, בריטניה, ערב הסעודית, כוויית, הונג קונג, צרפת, שווייץ, אוסטרליה, ניו זילנד ואיחוד האמירויות הערביות. פיתוח קטשופ הבננה מיוחס למהנדסת המזון הפיליפינית מריה י' אורוסה (María Orosa‏; 1893–1945). מדיה וקבצים בנושא קטשופ בננה בוויקישיתוף
תפארת ישראל

האם התכוונתם ל... תפארת ישראל (מהר"ל) – ספר מחשבה של המהר"ל מפראג תפארת ישראל (פירוש למשנה) – פירוש למשנה מאת הרב ישראל ליפשיץ תפארת ישראל (יישוב) – מאחז בגוש קטיף רחוב תפארת ישראל – רחוב ברובע היהודי בעיר העתיקה בירושלים בית הכנסת תפארת ישראל – בית כנסת של חסידות רוז'ין ברובע היהודי בירושלים העתיקה מתיבתא תפארת ישראל – ישיבה של חסידות באיאן - רוז'ין בית הכנסת תפארת ישראל (ביצ'ווד) – בית כנסת רפורמי באוהיו בית ספר תפארת ישראל – בית ספר יהודי מודרני שפעל בביירות בתחילת המאה ה-20. בית הכנסת תפארת ישראל - בית כנסת מרוקאי בנורת׳ יורק, טורונטו, אונטריו, קנדה ישיבת תפארת ישראל – ישיבה בחיפה (נוסדה ה'תרפ"ה) הישיבה הראשונה ביישוב החדש בתי כנסת נוספים בשם זה: ראו בית הכנסת תפארת ישראל (פירושונים)
דברי איתי יותר

דברי איתי יותר הוא אלבום האולפן השלישי של הזמר-יוצר והמלחין נתן גושן, שיצא לאור ב-4 באוגוסט 2015. להוצאת האלבום קדמו שלושה סינגלים. הסינגל הראשון, "סערה", יצא לאור בפברואר 2015. שלושה חודשים לאחר מכן, במאי 2015, יצא לאור הסינגל השני מהאלבום, "דברי איתי יותר". הסינגל השלישי מהאלבום, "Thinking About it (Let it Go)‎", יצא לאור ב-27 ביולי 2015 והיה לסינגל הראשון של גושן באנגלית. כל השירים נכתבו והולחנו על ידי נתן גושן.  מידע על האלבום דברי איתי יותר באתר MusicBrainz אילן גטניו, "דברי איתי יותר", נתן גושן, באתר ישראל היום nrg תרבות, לקראת אלבום שלישי: נתן גושן חוזר בסערה, באתר nrg האזינו לנתן גושן שר "דברי איתי יותר", באתר וואלה, 14 במאי 2015 מערכת mako מוזיקה, ‏נתן גושן שר באנגלית: "Thinking About It", באתר ‏מאקו‏
ללא כפפות

ללא כפפות (באנגלית: Southpaw) הוא סרט דרמת-ספורט אמריקאי משנת 2015 בבימויו של אנטואן פוקואה על פי תסריט מאת קורט סאטר. בסרט מככבים ג'ייק ג'ילנהול, רייצ'ל מקאדמס ופורסט ויטאקר. הסרט הוקרן לראשונה בפסטיבל הסרטים הבינלאומי בשאנגחאי ביוני 2015 ויצא להקרנות מסחריות בארצות הברית ב-24 ביולי 2015. פסקול הסרט הולחן על ידי המלחין ג'יימס הורנר והיה זה הפסקול האחרון שהפיק טרם מותו ביוני 2015. הסרט הוקדש לזכרו. בילי הופ הוא מתאגרף החי בניו יורק עם אשתו מורין ובתם לילה. בקרב על אליפות העולם במשקל קל כבד בילי זוכה באליפות אך נפצע קשה בעינו. מורין מנסה לשכנעו לפרוש מאיגרוף, כל עוד הוא בפסגה. בעת אירוע התרמה ליתומים, בילי סופג הקנטות מצד מתאגרף קולומביאני בשם מיגל "מג'יק" אסקובר, בעת שבילי ואשתו פונים לעזוב את האירוע. מיגל מטיח בו אמירות פוגעניות, בין השאר על מורין ועל התואר בו זכה. בקטטה שפורצת בין השניים יורים המאבטחים המקיפים אותם באוויר, וכדור תועה שירה הקטור, אחיו של מיגל, פוגע במורין וגורם למותה. בילי מתמכר לטיפה המרה ולסמים ויוצא לחפש את הקטור. הוא מוצא את מריה, אשתו המכורה לסמים של הקטור ועוזב את המקום כשהוא מבין שהקטור אב לילדים. לאחר שהוא תוקף שופט בעת הפסד בקרב, בילי מושעה מאיגרוף למשך שנה, ונותר ללא הכנסות. מסומם הוא נוהג ומתנגש בעץ שבמתחם ביתו. האירוע גורם לו לאבד את המשמורת על בתו המושמת תחת השגחתה של קצינת שירותי הגנת הילד, אנג'לה ריברה. לילה כועסת עליו ומאשימה אותו במצבם. בילי משיג עבודה במכון האימונים של המתאגרף לשעבר, טיטוס "טיק" ווילס ומשכנע אותו להפוך למאמנו. מנהלו לשעבר של ביל, ג'ורדן מיינס, שכעת מנהל את מיגל אסקובר, מארגן קרב בין השניים כדי להחזיר את בילי למרכז הבמה. טיק מסרב לאמן את בילי מתוך הבנה כי בילי נלחם כדי לנקום במיגל על מותה של מורין, אך משתכנע לאחר שאחד מהילדים המתאמנים במכון, הופי, נהרג בידי אביו האלים בניסיון להגן על אמו. לילה סולחת לבילי ומשכנעת אותו להביא אותה לצפות בקרב. בתחילת הקרב, מיגל גובר על בילי אך בעצת טיק בילי ממתין לסיבובים האחרונים כדי להגיב. לאורך הקרב הוא משתמש בטכניקות הגנה והתחמקות אך נמנע מלהכות בחזרה. בדקות האחרונות בקרב, בילי מכה בחוזקה את מיגל ומפילו לקרקע. מיגל מצליח לקום לפני שהספירה מסתיימת. בילי מוכרז כמנצח לאחר הצבעת השופטים ומתאחד עם לילה בחדר ההלבשה, כשהיא מוחלת לו על שגיאות העבר שלו ומבקשת ממנו לחזור הביתה. ג'ייק ג'ילנהול - בילי הופ רייצ'ל מקאדמס - מורין פורסט ויטאקר - טיק ווילס אונה לורנס - לילה הופ 50 סנט - ג'ורדן מיינס מיגל גומז - מיגל "מג'יק" אסקובר נעמי האריס - אנג'לה ריברה בו נאפ - ג'ון ג'ון אתר האינטרנט הרשמי של ללא כפפות (באנגלית) ללא כפפות, ברשת החברתית פייסבוק ללא כפפות, ברשת החברתית אקס (טוויטר) ללא כפפות, ברשת החברתית אינסטגרם "ללא כפפות", במסד הנתונים הקולנועיים IMDb (באנגלית) "ללא כפפות", באתר נטפליקס "ללא כפפות", באתר AllMovie (באנגלית) "ללא כפפות", באתר Rotten Tomatoes (באנגלית) "ללא כפפות", באתר Box Office Mojo (באנגלית) "ללא כפפות", באתר Metacritic (באנגלית) "ללא כפפות", במסד הנתונים הקולנועיים KinoPoisk (ברוסית) ביקורת סרט: ללא כפפות ארז דבורה, "ללא כפפות": מפגן כוח של ג'ייק ג'ילנהול, באתר ynet, 24 ביולי 2015 אבנר שביט‏, השה הזועם: ג'ייק ג'ילנהול מוכיח ב"ללא כפפות" שהוא יכול לגלם גם חיית אדם, באתר וואלה, 27 ביולי 2015
חור בסדין

חור בסדין הוא מיתוס ולפיו במגזר החרדי מקיימים יחסי אישות דרך חור בסדין. האגדה נפוצה בעיקר בקרב יהודים חילונים או לא-אורתודוקסים. המקור הראשון הידוע על קיום יחסי אישות דרך סדין הוא בתלמוד הירושלמי, שם מסופר על רבי יוסי בן חלפתא, שהיה עליו לייבם את אשת אחיו שנפטר ערירי. הוא קיים עמה יחסי אישות דרך סדין חמש פעמים, ומזה נולדו לו חמישה בנים שגדלו לתנאים בישראל. רבי יוסי בר חלפתא ייבם את אשת אחיו. חמש חרישות חרש, וחמש נטיעות נטע, ודרך סדין בעל. אילו הן: רבי ישמעאל ביר' יוסי, ר' לעזר ביר' יוסי, ר' מנחם בי ר' יוסי, ור' חלפתא בר' יוסי, רבי אבדימוס ביר' יוסי — תלמוד ירושלמי, מסכת יבמות, פרק א', הלכה א' הסיבה שזהירות קיצונית נדרשת בייבום היא שבאופן רגיל אשת האח אסורה באיסור חמור מאוד, גם אחרי מותו. הייבום הוא דין מיוחד במינו שמאפשר להתיר, בנסיבות שבהן אין לאח ילדים, איסור חמור זה, זאת כדי להעמיד צאצאים לאח. מאחר שההיתר הוא רק לצורך העמדת צאצאים לא רצה רבי יוסי ליהנות מקיום יחסי האישות עם אשת אחיו המנוח, ולכן בעל אותה באמצעות סדין שחצץ בינו לבינה. לפי המיתוס הקיים בחברה החילונית, חלק מהחרדים נמנעים מלקיים יחסים בעירום מלא. לכן, לפי המיתוס, קיים סדין החוצץ בין האישה לגבר, אשר בו יש חור המיועד אך ורק לצורך החדרת פין הגבר לנרתיק האישה. העיתונאי אמנון לוי כתב על כך: "אין, וכנראה לא היה אף פעם, סדין כזה. אף קבוצה חרדית שפגשתי, כולל המחמירות ביותר כמו חסידי גור וחסידי 'תולדות אהרון', אינה מקיימת את המנהג המוזר הזה. אף אחד מהחרדים גם לא שמע על המנהג הזה בעבר. פשוט אין 'סדין עם חור' בשום מקום, להוציא אולי את דמיונם הפרוע של החילונים". הגמרא במסכת כתובות פרק רביעי אף מביאה ברייתא שסותרת את המיתוס: "תני רב יוסף: 'שארה' – זה קירוב בשר; שלא ינהג בה מנהג פרסיים שמשמשים מיטתם במלבושיהם." הגמרא ממשיכה ואומרת: "מסייע ליה לרב הונא, דאמר רב הונא: האומר אי אפשי לי אלא אני בבגדי והיא בבגדה יוציא ויתן כתובה". לדעת הרמב"ן זהו איסור דאורייתא. הפוסקים מסכימים שכן אם להפך, שהאשה מסרבת בעירום, הבעל יכול לדרוש גט ללא כתובה. רבי משה קורדובירו, מקובל בן המאה ה-16, התייחס לתופעה זו בחומרה רבה: "ויש שרצו להוסיף קדושה ולבעול דרך סדין, והיזהר והישמר, דבהא שבקוה לחסידותייהו [עזבו את החסידות של עצמם], שחס ושלום הוא פירוד בין זכר ונקבה וקרוב להוליד פסולים בעניין זה, אלא 'והיו לבשר אחד' כתיב, שלא יהיה דבר חוצץ בינו לבינה כלל, וכן פירשו בתיקוני הזוהר". בהלכה אין זכר לקיום יחסי אישות באמצעות סדין, אולם חלקים מסוימים בחברה החרדית החסידית נמנעים מלקיים יחסים בעירום מלא. חסידות גור ידועה כמחמירה שבהם, שם נשים מקיימות יחסים כשחלוק השינה מופשל מעט למעלה והגבר מוריד במעט את מכנסיו ומפשיל את חולצתו למעלה; אופן זה של קיום יחסים מוזכר לעיתים כחור בסדין. החור בסדין – אגדה וקורטוב אמת, באתר "יהודים על הירח", 30 בספטמבר 2012. רונן לוביץ, ‏חור בסדין, האמנם?, שאל את הרב, באתר כיפה, ו באייר תשס"ח האם יהודים אורתודוקסים משתמשים בחור בסדין?, באתר snopes. אמנון לוי, חרדים, הוצאת כתר, עמ' 120 ספר תפילה למשה, שער תשיעי, סימן ט, קפז ע"ב. הסתמכות הרמ"ק היא על תיקוני הזוהר, תיקון נח הדורש את צירוף הפסוק ודבק באשתו והיו לבשר אחד (בראשית ב,כד) אל הפסוק שאחריו, ויהיו שניהם ערומים האדם ואשתו (שם, פסוק כה) להוכיח שאיחוד זכר ונקבה חייב להיות בקירוב בשר שלא יהיה 'דבר חוצץ' כמו שאסור שיהיה 'דבר חוצץ' בין הקב"ה לשכינה, אלא יהיו שניהם בדבקות ממשית ללא לבוש כלל. ראו הרחבה בעניין זה בחוברת הבית היהודי בתורת רשב"י תומר פרסיקו, הבעיה המינית של חסידות גור, בבלוג "לולאת האל", 14 באוקטובר 2009.
מעגל קורי

מעגל קוֹרי (Cori) הוא מסלול מטבולי המתרחש בבעלי חיים. במעגל קורי מיוצר לקטט מגלוקוז בתאי שריר, ולאחר מכן הופכת החומצה הלקטית בחזרה לגלוקוז בתאי הכבד. בתאי השריר עובר הגלוקוז בתחילה גליקוליזה והופך לפירובט, ולאחר מכן הופך הפירובט לחומצה לקטית בתהליך של תסיסה. בתאי הכבד, לעומת זאת, הופכת החומצה הלקטית לגלוקוז בתהליך הגלוקונאוגנזה. החומצה הלקטית מגיעה מהשריר אל הכבד דרך מחזור הדם. תרשים סכמטי של המעגל על שם קורי הסיבה לייצור החומצה הלקטית בתאי השריר הוא מחסור בחמצן בעת פעולה מאומצת של השריר. חמצן מהווה את קולט האלקטרונים הסופי בתהליך הנשימה התאית; בהיעדר חמצן נמסרים האלקטרונים לפירובט והוא מומר לחומצה לקטית. החומר שמוסר את האלקטרונים הוא הקואנזים NAD. בעת הגליקוליזה נוטל NAD אלקטרונים מגלוקוז והופך ל-NADH; עתה הוא מוכרח למסור את האלקטרונים לתרכובת כשלהי, אחרת לא יוכל להמשיך וליטול אלקטרונים מגלוקוז ותהליך הגליקוליזה ייפסק (דבר שיביא למות התא). הפתרון לכך הוא מסירת האלקטרונים לפירובט, תוצר הגליקוליזה. היווצרותה של חומצה לקטית בתאי השריר גורם לתאים להתעייף במהרה בשל הירידה ברמת ה-pH. זוהי הסיבה לכך שניתן לאמץ את השרירים, באופן אנאירובי, לפרקי זמן קצרים מאוד, אשר אינם עולים על מספר דקות. מעגל קורי התגלה ב-1929 על ידי הביוכימאית היהודייה-אמריקנית (נולדה בפראג) גרטי קורי (Gerty Cori) ובעלה, קרל פרדיננד קורי (Carl Ferdinand Cori). השניים, שעל שמם קרוי המעגל, זכו ב-1947 בפרס נובל לפיזיולוגיה או לרפואה יחד עם הרופא הארגנטינאי ברנרדו הוסיי (Bernardo Houssay), אשר תגליותיו עסקו אף הן במטבוליזם של גלוקוז בגוף. גלוקגון שריר מיטוכונדריון עקרונות הפיזיולוגיה (האוניברסיטה הפתוחה, 1999) Lehninger, A. L., Nelson, D. L., & Cox, M. M. Lehninger principles of biochemistry. 2005. New York. מדיה וקבצים בנושא מעגל קורי בוויקישיתוף
סמדר

האם התכוונתם ל... אישים: אביבה סמדר – זמרת ישראלית דודיק סמדר – שחקן ישראלי יישובים: סמדר (מושב) – מושב עובדים ישראלי בגליל התחתון בעבר נאות סמדר – קיבוץ בערבה אחר: קולנוע סמדר – קולנוע בירושלים ענבים בוסריים בלשון המקרא והמשנה אישים ששמם הפרטי הוא סמדר
ג'ון ריי (פירושונים)

האם התכוונתם ל... ג'ון ריי – חוקר טבע אנגלי ג'ון ריי (כלכלן) – כלכלן סקוטי-קנדי ג'ון ריי (סופר) – (John Wray) שם עט של הסופר האמריקאי ג'ון הנדרסון ג'ון ריי (מגלה ארצות) – חוקר האזור הארקטי